Euroopa Parlamendi õigusloomega seotud resolutsioon ettepaneku kohta võtta vastu nõukogu otsus, mille kohaselt Euroopa Ühendus sõlmib rahvusvahelist delfiinikaitseprogrammi käsitleva lepingu (KOM(2004)0764 - C6-0245/2004 - 2004/0268(CNS))



Euroopa Liidu Teataja 124 E , 15/05/2006 Lk 0507 - 0509



P6_TA(2005)0229 Delfiinikaitse * Euroopa Parlamendi õigusloomega seotud resolutsioon ettepaneku kohta võtta vastu nõukogu otsus, mille kohaselt Euroopa Ühendus sõlmib rahvusvahelist delfiinikaitseprogrammi käsitleva lepingu (KOM(2004)0764 — C6-0245/2004 — 2004/0268(CNS)) (Nõuandemenetlus) Euroopa Parlament, - võttes arvesse ettepanekut võtta vastu nõukogu otsus (KOM(2004)0764) [1]; - võttes arvesse EÜ asutamislepingu artiklit 37 koostoimes artikli 300 lõike 2 esimese lõiguga; - võttes arvesse EÜ asutamislepingu artikli 300 lõike 3 esimest lõiku, vastavalt millele nõukogu konsulteeris Euroopa Parlamendiga (C6-0245/2004); - võttes arvesse kodukorra artiklit 51 ja artikli 83 lõiget 7; - võttes arvesse kalanduskomisjoni raportit (A6-0157/2005), 1. kiidab ettepaneku võtta vastu nõukogu otsus muudetud kujul heaks ning kiidab heaks lepingu sõlmimise; 2. teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide valitsustele ja parlamentidele. Muudatusettepanek 1 Põhjendus 1 a (uus) (1 a) Nõukogu 19. mai 2003. aasta määrusega(EÜ) nr 882/2003 luuakse tuunisaagi jälgimise ja kontrollimise süsteem [2]; Muudatusettepanek 2 Põhjendus 4 (4) Vaikse ookeani idaosa tuunide ja delfiinide kaitset käsitleval 35. valitsustevahelisel kohtumisel 1998. aasta veebruarisvõeti vastu rahvusvahelist delfiinikaitseprogrammi käsitlev leping. (4) Vaikse ookeani idaosa tuunide ja delfiinide kaitset käsitleval 35. valitsustevahelisel kohtumisel 7. veebruaril 1998. aastalvõeti vastu rahvusvahelist delfiinikaitseprogrammi käsitlev leping. Lepingule kirjutati alla 21. mail 1998. aastal Washingtonis ning see jõustus 15. veebruaril 1999. aastal. Muudatusettepanek 3 Põhjendus 4 a (uus) (4 a) Praeguseks on lepingul 15 osalisriiki: Boliivia, Colombia, Costa Rica, Ecuador, El Salvador, Guatemala, Hispaania, Honduras,, Mehhiko, Nicaragua, Panama, Peruu, USA, Vanuatu ja Venezuela. Muudatusettepanek 4 Põhjendus 5 a (uus) (5 a) Euroopa Liit tunnustab rahvusvahelist delfiinikaitseprogrammi käsitleva lepingu (AIDCP) rolli säästva kalapüügi ja nimetatud lepingus osundatud märgistussüsteemi edendamisel, et tagada teiste liikide ja eelkõige delfiinide ökoloogiline säilimine. Muudatusettepanek 5 Põhjendus 7 (7) Ühendus allkirjastas lepingu vastavalt nõukogu sellekohasele otsusele. (7) Ühendus allkirjastas AIDCP täpsustades, et vastavalt nõukogu 7. juuni 1999. aasta otsusele 1999/386/EÜ [3] kohaldatakse seda ajutiselt kuni Ameerika Troopikatuunide Komisjoniga (IATTC) ametlikuks ühinemiseks vajalike menetluste lõpuleviimiseni. Muudatusettepanek 6 Põhjendus 9 (9) Ühendus otsustas lepingut ajutiselt kohaldada kuni IATTCga [4] ühinemiseks vajalike menetluste lõpuleviimiseni. Muudatusettepanek 7 Põhjendus 9 a (uus) (9 a) Põhjenduses 7 osundatud AIDCP märgistus "delfiinile ohutu tuun" on praegu ainus, mida ühendus tunnustab. Muudatusettepanek 8 Põhjendus 13 a (uus) (13 a) AIDCP tekstis leiduv teave võib olla abiks tarbijaile lepingus osundatud piirkonnas püütud tuuni puudutavates ostuotsustes. Muudatusettepanek 9 Põhjendus 13 b (uus) (13 b) Määrus (EÜ) nr 882/2003 sisaldab mõistete "delfiinile ohutu tuun" ja "delfiinile ohtlik tuun" definitsioone ning sellega nähakse ette nimetatud kahe tuunitüübi eristamine ja erinev märgistamine. Muudatusettepanek 10 Artikkel 1 a (uus) Artikkel 1 a Seoses nõukogu määruse (EÜ) nr 882/2003 jõustumisega võtab nõukogu meetmeid, mis võimaldavad katkematult teostada lepinguga reguleeritud piirkonnas toimuva tuunipüügi jälgimist ja kontrolli. Muudatusettepanek 11 Artikkel 1 b (uus) Artikkel 1 b Ainult määruse (EÜ) nr 882/2003 artikli 3 mõistele "delfiinile ohutu tuun" vastav tuun võib kanda märgistust "delfiinile ohutu tuun". Muudatusettepanek 12 Artikkel 1 c (uus) Artikkel 1 c Ühendus toetab meetmeid, mille eesmärgiks on Euroopa tarbijate piisava ja pideva teavitamise tagamine AIDCPst tuleneva ökomärgistuse süsteemi suhtes. [1] ELTs seni avaldamata. [2] EÜT L 147, 12.6.1999, lk 23. [3] EÜT L 147, 12.6.1999, lk 23. [4] ELT L 127, 23.5.2003, lk 1. --------------------------------------------------